Man vas oor hy Zuma se vrou glo afpers - Maroela Media
'n 29-jarige man van Tanzanië is in hegtenis geneem nadat hy glo gedreig het om "geheime" uit te lap oor Nompumelelo Ntuli-Zuma, een van pres. Jacob Zuma se vroue, berig die Sunday Independent.
Die verdagte het glo die week verskeie koerante gekontak en sensasionele bewerings gemaak oor Ntuli-Zuma, alom bekend as MaNtuli. Hy beweer onder meer dat hy oor 'n tydperk van drie jaar betalings van nagenoeg R200 000 van MaNtuli ontvang het. Hy ontken verder dat hy MaNtuli probeer uitbuit en sê sy het hom gehuur om mynregte in die Demokratiese Republiek van die Kongo te verkry. Die verdagte beweer hy het inligting rakende MaNtuli se "hegte vriendskap" met haar voormalige lyfwag Phinda Thomo. Thomo het glo in 2009 selfmoord gepleeg. Die verdagte beweer egter daar was 'n komplot om Thomo te vermoor. Daar is destyds beweer dat Thomo selfmoord gepleeg het nadat hy te hore gekom het dat 'n koerant besig was met 'n storie oor 'n beweerde verhouding tussen hom en MaNtuli.
Dit is nie die eerste keer dat MaNtuli om die verkeerde redes die koerantopskrifte haal nie. In 2010 is sy amper uit haar luukse huis in Durban geskop weens 'n dispuut. MaNtuli is later "die dame uit die hel" gedoop nadat sy haar huiswerkers glo mishandel en uitgebuit het. Sy is ook al vroeër daarvan beskuldig dat sy Zuma verneuk het.
ANC gaan 'misbruik' van Mandela-gedenkdiensfondse ondersoek
'Moord tref swart huishoudings die meeste'
Natuurlik sal sy hom verneuk as hy dan nie daar is om sy kant te bring nie en die hormone dreig om handuit te ruk.
Soeeeee never mind dit …. Kan sy nie iets doen aan haar gewig. Goedse aarde …..
Hennie · 6 jare gelede
Hoe vetter, hoe luukser! Groot boude het 'n magiese aantrekkingskrag vir die mans, en JZ is nie die uitsondering nie!